હોસ્પિટલમાં દાખલ યુવકે જણાવ્યું કે તેણે આઇટીઆઇમાંથી બે વર્ષનો રેફ્રિજરેટરનો ડિપ્લોમા કર્યો છે. નોકરી ન મળવાને કારણે તે પરેશાન રહેવા લાગ્યો. આ દરમિયાન તેની દોસ્તી કેટલાક નશાખોર લોકો સાથે થઈ ગઈ. લગભગ એક વર્ષ પહેલા તેને દોસ્તોએ ડ્રગ્સની લત લગાવી દીધી. તેણે 6 મહિના સુધી ડ્રગ્સનું સેવન કર્યું. જ્યારે તેના પરિવારના લોકોને આ વિશે જાણ થઈ તો તેમણે તેને નશો છોડવાના કેન્દ્રમાં દાખલ કરીને તેનો ઉપચાર શરૂ કરાવી દીધો. 3 મહિના સુધી તેની દવા ચાલી રહી હતી, પરંતુ તેના દોસ્તોએ તેને ફરી નશાના કળણમાં ધકેલી દીધો. આશરે દોઢ મહિનાથી ફરી તેણે ડ્રગ્સનું સેવન શરૂ કરી દીધું. રડતા-રડતા યુવકે જણાવ્યું કે તેને પોતાના કર્યા પર બહુ પસ્તાવો છે. તે બોલ્યો કે હું નશો છોડવા માંગું છું.